open-index/open-wikipedia-markdown huggingface dataset:
Venemaa keisririigi rahvaharidusministrite loend

**Venemaa Keisririigi rahvaharidusministrite loend** on loetelu Venemaa Keisririigi Rahvaharidusministeeriumi juhtidest alates ministeeriumi loomisest 1802. aastal kuni 1917. aasta Veebruarirevolutsioonini. 1817−1824 oli ametis usuasjade ja rahvaharidusminister.

## Venemaa keisririigi rahvaharidusministrid 1802−1817

## Venemaa keisririigi usuasjade ja rahvaharidusminister 1817−1824

## Venemaa keisririigi rahvaharidusministrid 1824−1917

## Vaata ka
*Venemaa Keisririigi Rahvaharidusministeerium
Nõmme keskus

**Nõmme keskus** on Tallinna Nõmme linnaosa Nõmme asumi osa-asum.

Ajalooliselt on see Nõmme esimene tiheasustusega ala, mis tekkis Tallinna–Paldiski raudteeliinil 1872. aastal avatud "rongipeatuse 7. verstal", hilisema Nõmme raudteejaama ümbrusse ja Pärnu maantee äärde.

## Vaata ka
*Nõmme keskus
*Nõmme keskuse detailplaneering
*Nõmme keskuse liikluse korralduse projekt (2017)
Heldur Värv

**Heldur Värv** (23. märts 1935 – 22. november 1993) oli eesti oboemängija ja muusikapedagoog.

Ta lõpetas 1954. aastal Tartu Muusikakooli oboe erialal (Jaan Hargeli õpilasena) ja 1959. aastal Tallinna Riikliku Konservatooriumi oboe erialal (Hartvig Juksari klassis).

Aastatel 1957–1987 oli ta ERSO oboemängija, 1974. aastast oboerühma kontsertmeister. Esines ka ERSO puhkpillikvintetis. Aastatel 1965–1985 oli ta Jaan Tamme nimelise puhkpillikvinteti oboemängija.

1973. aastast kuni surmani oli ta Tallinna Riikliku Konservatooriumi oboe õppejõud. 1986. aastast oli ta oboeõpetaja ka Georg Otsa nimelises Tallinna Muusikakoolis. Tema õpilasi on Leho Läte, Neeme Tambaur, Kalev Antsmäe, Maimu Kaarde ja Andres Siitan. 

## Viited
Jüri Varvas

**Jüri Varvas** (16. aprill 1928 – 28. november 2006) oli eesti tehnikateadlane.

Ta lõpetas Tallinna 10. Keskkooli (Nõmme Gümnaasiumi) 1947. aastal.

Kõrghariduse omandas ta Tallinna Polütehnilises Instituudis (TPI) keemia-mäeteaduskonnas, mille lõpetas kütuste keemilise tehnoloogia erialal 1952. aastal.

Pärast TPI lõpetamist suunati Jüri Varvas aspirantuuri Sverdlovskisse Uurali Polütehnilisse Instituuti. Tema väitekirja teema oli "Õhukeste kihtide elektrokineetilised omadused faaside eralduspinnal". Töö teostas ta füüsikalise ja kolloidkeemia kateedris ja talle anti keemiateaduste kandidaadi kraad 1955. aastal.

1956. aastal asus ta tööle assistendi ametikohale TPI anorgaanilise ja analüütilise keemia kateedris. 
Ajavahemikus 1960–1968 oli ta dotsent samas kateedris.

1963. aastal anti talle NSV Liidu Kõrgema Atestatsiooni Komisjoni poolt dotsendi kutse. Seejärel oli ta aastatel 1968–1978 füüsikalise keemia kateedri juhataja ja 1978–1995 dotsent füüsikalise keemia kateedris. Aastatel 1995–1998 dotsent Eesti Merehariduskeskuses ja 2003–2006 Tallinna Tehnikaülikooli emeriitdotsent.

Tema juhtimisel tehti Tallinna Polütehnilises Instituudis 1950. aastatest alates uurimistöid fototakistite ja varistoride alal. 1958. aastast oli tema põhiliseks uurimissuunaks füüsiko-keemilised protsessid A2B6-tüüpi pooljuhtides. Nende uurimistööde tulemuste alusel töötati välja mitmed uudsed tehnoloogiad fototundlike materjalide valmistamiseks, mida kasutati pooljuhtseadistes. Nende tööde alal oli ta kümne NSV Liidu autoritunnistuse autor ja kaasautor.

Nende tööde tulemused olid eelduseks sellele, et sai võimalikuks hakata tootma fototakisteid ja varistore Tallinna Pooljuhttakistite Tehases. See oli Eestis üks esimesi elektroonikakomponente tootvaid tehaseid, mis asutati 1958. aastal Eesti NSV Rahvamajanduse Nõukogu ja Eesti NSV Rahvamajanduse Nõukogu Masinaehituse Valitsuse algatusel endise Tallinna Tuletikuvabriku ruumides aadressil Pärnu maantee 142. Ta oli selle tehase (hilisema nimega H. Pöögelmanni nim. Elektrotehnika Tehas) esimene tootmise organiseerija ja juhtija ning tehase tehniline konsultant.

1963. aastal loodi Jüri Varvase initsiatiivil TPI-s elektroonika erimaterjalide tehnoloogia eriala, mille lõpetas aastatel 1968–1978 254 üliõpilast.

Aastatel 1968–1984 valmis ja kaitsti tema juhendamisel 9 kandidaaditööd (Jaan Hiie, Tiit Nirk jt).

## Tunnustus
* 1978 – TPI teenetemedal Mente et manu
* 1985 – Eesti NSV riiklik preemia defektide keemia alal A2B6-tüüpi pooljuhtides ja nende baasil optoelektroonika elementide uuringute eest

## Viited
EELK Elva Koguduse Teataja

**EELK Elva Koguduse Teataja** (ka **E.E.L.K. Elva Koguduse Teataja**) oli EELK Elva koguduse häälekandja, mis ilmus 1935-1940. Väljaande vastutav toimetaja oli Aleksander Bender.

Väljaanne jätkas lühikest aega ilmumist ka 1995 nime all **E.E.L.K. Elva Koguduse Teataja**: "Elva Elu" vaheleht.

## Viited

## Välislingid
*
Palgamõrv

**Palgamõrv** on ühe või mitme inimese mõrv, mille paneb toime isik (**palgamõrvar**), kes on selle jaoks värvatud ja kes saab selle eest tasu.

Eestis karistatakse karistusseadustiku alusel vabaduskaotusega nii palgamõrvarit kui tema palkajat  vangistusega, mõrvari palkaja on kuriteole kihutajana kuriteost osavõtja rollis.

## Hiina palgamõrvajuhtum
2013. aastal palkas hiina kinnisvaraarendaja Tan Youhui palgamõrvari oma konkurendi kõrvaldamiseks, pakkudes mõrvarile 2 miljonit jüaani ehk ligikaudu 280 000 dollarit. Palgamõrvar palkas järgmise mõrvari sama tööd tegema ligi 140 000 dollari eest. Samal moel liikus pakkumine edasi veel mitmele palgamõrvarile, kellest viimasele, viiendale, pakuti ligi 14 000 dollarit. Viies palgamõrvar võttis konkurendiga ühendust ja tegi sellele ettepaneku tema surm lavastada, millega too ka nõustus. Hiljem peeti kõik palgamõrvarid ja nende palkaja kinni ning mõisteti vanglakaristused viiest kuni kahe aastani.

## Vaata ka

* organiseeritud kuritegevus
* ninja

## Viited
William Penn

**William Penn** (14. oktoober 1644, London – 30. juuli 1718 Ruscombe Inglismaa) oli William Penni poeg ning inglise aadlik, kveeker ja kirjanik. 

Põhja-Ameerika inglise valitsusala esindajana asutas ta 1681. aastal Pennsylvania provintsi. Ta oli varajane demokraatia ja usuvabaduse kaitsja, kes paistis silma heade suhete looja ja hoidjana ning Lenape põlisameeriklastega oluliste lepingute sõlmijana. Tema juhtimisel kavandati ja arendati Philadelphia linna, samuti määras ta kindlaks tulevase raekoja asukoha.

## Vaata ka
*Pennsylvania osariik
Steve Pearce

**Steven Wayne Pearce** (sündinud 13. aprillil 1983 Lakelandis Florida osariigis) on Ameerika Ühendriikide pesapallur. Tema mängupositsioonid on *[[left fielder]]* ja *[[first baseman]]*. Ta on paremakäeline.

2018. aastal mängis ta Major League Baseballi klubis Boston Red Sox. Samal aastal tuli ta klubiga World Seriesi võitjaks ning ta nimetati World Seriesi väärtuslikumaks mängijaks.

Enne Red Soxiga liitumist mängis ta Pittsburgh Piratesis (2007–2011), Baltimore Oriolesis (2012, 2013–2015 ja 2016), Houston Astrosis (2012), New York Yankeesis (2012), Tampa Bay Raysis (2016) ja Toronto Blue Jaysis (2017–2018). Pearce on Kelly Johnsoni kõrval üks kahest mängijast, kes on mänginud American League'i Idadivisjoni kõigis viies klubis.

2007. aastal tuli ta USA pesapallikoondise koosseisus maailmameistriks.

## Välislingid

* Steve Pearce baseball-reference.comi lehel
Acqua alta

***Acqua alta*** (itaalia keeles 'kõrgvesi') on Veneetsia veetaseme periood, mil see on loodelainete ja Aadria mere hooajaliste tuulte mõjul oma haripunkti lähedal. *Acqua alta* ajal on üle ujutatud ka suur osa Veneetsia tänavaid, kanalite kõrval kulgevaid jalgteid ning väljakuid.

*Acqua alta* võib leida aset perioodil sügisest kevadeni ning sõltub peamiselt sirokost ja boorast, mis kombineerituna tõusulainetega tõstavad veepinna taset. Elanikke hoiatatakse helisignaaliga, kui veetase tõuseb üle 110&nbsp;cm merepinnast, mille puhul on veega kaetud rohkem kui 14 protsenti linna tänavatest. Veepinna tasemest alates 140&nbsp;cm on kaetud linnast üle poole. Kõrge veetaseme korral on suletud koolid jm asutused, kuid hooned on üldiselt ehitatud kõrgveele vastu pidama ning varustatud katteluukide, veepumpade jm varustusega.

Kõrgeim registreeritud veetase oli 1966. aasta *acqua alta* ajal, mil see oli 194&nbsp;cm merepinnast ning kattis Doodžide palee 1,5 meetri kõrguseni.

Nähtust uurinud teadlased on pakkunud, et *acqua alta* taset on aastatega tõstnud Veneetsia laguuni rajatud ehitised nagu Marghera sadamarajoon, Tronchetto tehissaar, Veneetsiat mandriga ühendav Ponte della Libertà, raudteesild oma laiendustega jmt, aga ka laguuni suurtele laevadele lihtsamini läbitavaks tegevad süvendused.

## Vaata ka
*Kõrgvesi
Haapsalu Püha Johannese koguduse teenetemärk

**Haapsalu Püha Johannese koguduse teenetemärk** on teenetemärk, millega tunnustatakse Eesti või välismaa kodanikku, kellel on erilisi teeneid Haapsalu Püha Johannese koguduse või Haapsalu linna ees. Teenetemärki annab igal aastal välja Haapsalu Püha Johannese kogudus.

## Teenetemärgi kavalerid

* 2003 – Haapsalu koguduse liige Heino Noor ja vanamuusika festivali juht Toomas Siitan
* 2004 – Haninge sõpruskoguduse õpetaja praost Martin Marcolla (Rootsi)
* 2005 – koguduse juhatuse esimees aastatel 1976–1991 Ülo Niin
* 2006 – ajakirjanik Anneli Ammas
* 2007 – koguduse diakooniatöötaja Evi Süsi
* 2008 – Loviisa sõpruskoguduse õpetaja praost Veli-Matti Hynninen (Soome)
* 2009 – pikaaegne kirikumees Arnold Korjus
* 2010 – Korsnäsi sõpruskoguduse õpetaja Guy Kronqvist (Soome)
* 2011 – koguduse ja praostkonna muusikajuht, organist ja koorijuht Lia Salumäe
* 2012 – koguduse juhatuse liige Sulev Saareväli
* 2013 –  pikaaegne piiskopilinnuse sihtasutuse juhataja Ülla Paras
* 2014 – Rendsburgi sõpruskoguduse pastor Joachim Haeger (Saksamaa)
* 2015 – fotograaf Arvo Tarmula
* 2016 – EELK vikaarõpetaja Kristel Engman
* 2017 – Haapsalu linnapea Urmas Sukles
* 2018 – Haapsalu koguduse toomkoori dirigent ja helilooja Sirje Kaasik
* 2019 – misjonär, õpetaja Kari Tynkkynen
* 2020 – koguduse vabatahtlik diakooniatöötaja Malle Allmere
* 2021 – dirigent ja laulja Endrik Üksvärav 
*2022 – Haapsalu restaureerimisfirma Resteh juht Aleksander Mihelson 
*2023 – piiskop Tiit Salumäe

## Viited
Evangeeliumi Priiusuühingute Liit

**Evangeeliumi Priiusuühingute Liit** (enne 1936 *Jeesuse Kristuse Evangeeliumi Koguduste Ühendus*) oli Eesti esimesel iseseisvusajal tegutsenud organisatsioon, mis ühendas sealseid priilaste organisatsioone.

Liitu kuulusid need: Haapsalu, Vedra, Sinalepa ja Massu Läänemaalt; Palade, Jausa, Ligema, Külama Hiiumaalt; Kuressaare, Vanamõisa, Loona, Eikla Saaremaalt. 

1938. aastal oli liidu liikmete arv üle 2000, neist kõige rohkem Hiiumaalt. 

Ühingul oli oma ajakiri Armu Hääl, mis ilmus kuni 1940. aastani. 

Vormsi ja Riguldi rootsikeelsed kogudused registreeriti 1926, aga ei ühinetud liiduga.

1945. aastal sunniti suur osa Eesti vabakogudustest liituma Eesti Evangeelsete Kristlaste-Baptistide Liitu, mis allus üleliidulisele nõukogule Moskvas. 

## Viited
Jevgeni Pelešev

**Jevgeni Pelešev** (13. detsember 1930 Karoli küla, Vasknarva vald – 15. jaanuar 2021) oli vene rahvusest Eesti ja Venemaa õigeusu vaimulik.

Ta sündis aastal 1930 Vasknarva vallas Karoli külas. Sõjakeerises hävis tema kodu ning ta asus ümber Kuremäele. 

Noorukiaastad möödusid kloostris töötades ja teenides. Pelešev oli kloostris autojuht ja kellalööja. Pärast õpinguid Leningradi vaimulikus seminaris tuli Pelešev tagasi Eestisse ja ta pühitseti 28. augustil 1955 Petseri kloostris preestriks .

Ta oli aastatel 1955–1975 Zalesje Kolmainu koguduse preester ning aastast 1975 kuni surmani Petseri Varvara koguduse preester. 

Sündinud venelasena, rääkis ta selgelt eesti keelt ja oli aastakümneid ainus õigeusu preester Pihkvamaal, kes viis teenistust läbi kahes keeles.
Isa Jevgeni oli kõige pikemaealisem setode preester, kes teenis vaimulikuna kolme hilisema Venemaa patriarhi Aleksius I, Pimeni ja Aleksius II juures.

Viimase teenistuse pidas ta 90-aastaselt Varvara kirikus vana jõulu ajal 7. jaanuaril 2021. aastal.

## Tunnustus
*Eesti Apostlik-Õigeusu Kiriku Püha Piiskop Platoni ordeni III järk (2010)

## Välislingid
*Suri Petseri püha Varvava kiriku ülempreester, isa Jevgeni ERR, 16. jaanuar 2021
Leipalingise vald

**Leipalingise vald** (leedu keeles *Leipalingio seniūnija*) on 2. järgu haldusüksus (vald) Leedus Druskininkai omavalitsuse territooriumil. 

Valla pindala on 259 km². Kuni 1999. aasta lõpuni kuulus see Lazdijai rajooni koosseisu, kui see aga Druskininkai omavalitsuse koosseisu läks, liideti 14 valla küla Veisiejai vallaga. 2011. aasta seisuga elas vallas 3368 inimest. 

Valla keskuseks on Leipalingise alev, kus 2011. aastal oli 1552 elanikku. Vallamaja asub aadressil Alėjos g. 30, vallavanem on Antanas Krancevičius. 

Lisaks küladele asub vallas ka Karalinavase huutor, kus aastal 2011 oli kolm elanikku.

## Viited
Arnold Normak

**Arnold Normak** VR II/3 (14. november 1899 Rakvere – 13. november 1924 Tallinn) oli Eesti sõjaväelane, nooremleitnant (1920).

## Elukäik
Õppis Tallinna Nikolai Gümnaasiumis. Läks koolipingist 16. detsembril 1918 Tallinna Kooliõpilaste pataljoni, kust 10 päeva hiljem läks esimeste kooliõpilastega vabatahtlikult laiarööpmelisele soomusrongile nr. 2. Nimetati dessantkompaniisse ning võttis selle koosseisus osa kõigist soomusrongi nr. 2 lahinguist Narva ja Lõunarindel kuni 7. märtsini 1919.

Kolmandal rindel viibimise päeval – 29. detsembril 1918 – lahingus Anne mõisa juures üles näidatud vapruse ning haavatud ohvitseri päästmise eest tule alt anti talle Vabadusristi II liigi 3. järgu teenetemärk.

Keskkooli lõpukatsetest osavõtmiseks komandeeriti Normak 7. märtsil 1919 tagasi Tallinna Kooliõpilaste pataljoni. 22. aprillil 1919 astus ta Sõjakooli 1. sõjaaegsele jalaväeohvitseride kursusele, mille 3. augustil 1919 lipnikuna lõpetas. Valis teenistuskohaks laiarööpmelise soomusrongi nr. 5, kus teenis sõja lõpuni ning osales lahingutes Pihkva ja Narva rinnetel, olles luurajate komando ülem.

6. mail 1920 viidi seoses endise soomusrongi likvideerimisega üle soomusrongile nr. 3. Tundes huvi lennunduse vastu, läks Normak 1924. aasta mais lennuväerügementi, kus asus õppejaoskonna lendurite klassi õpilaseks.

Lennuväerügemendis ette tulnud teenistuslike sekelduste tõttu läks vabasurma.

## Auastmed
*Lipnik – 1919
*Alamleitnant – 1920

## Tunnustus
*Vabadusrist, II liigi 3. järk
*priikooli õigus kuni kõrgema kooli lõpetamiseni 
*tasuta maa normaaltalu mõõdus
J. D. Martinez

J. D. Martinez

J. D. Martinez Arizona Diamondbacksi vormis (2017)
Andmed
KoduklubiBoston Red Sox
Särginumber28
Positsioon*[[outfielder]]*, *[[designated hitter]]*
Debüüt MLB-s30. juuli 2011 Houston Astrosi ridades
MLB statistika2018. aasta hooaja seisuga
*[[Batting average]]*.292
Kodujooksud195
*[[Runs batted in]]*606

**Julio Daniel Martinez** (sündinud 21. augustil 1987 Miamis Florida osariigis) on Ameerika Ühendriikide pesapallur. Tema mängupositsioonid on *[[outfielder]]* ja *[[designated hitter]]*. Ta on paremakäeline.

Alates 2018. aastast mängib ta Major League Baseballi klubis Boston Red Sox. Varem on ta mänginud Houston Astrosis (2011–2013), Detroit Tigersis (2014–2017) ja Arizona Diamondbacksis (2017).

2018. aastal võitis ta Red Soxiga World Seriesi. Samal hooajal pälvis ta American League'i parimale lööjale antava Hank Aaroni auhinna ja oli American League'is esimene RBI (*run batted in*) näitaja poolest. 2015. aastal sai ta American League'i parima *outfielder*i positsioonil mängiva ründava mängijana Silver Sluggeri auhinna. Aastatel 2015 ja 2018 valiti ta Major League Baseballi tähtede mängu koosseisu. Major League Baseballi kuu parimaks mängijaks on ta valitud kahel korral ja nädala parimaks mängijaks seitsmel korral.

Martinez on Kuuba päritolu.

## Välislingid

* J. D. Martinez baseball-reference.com lehel
* J. D. Martinez MLB ametlik kodulehel
Javier Báez

Javier Báez

Javier Báez (2016)
Andmed
KoduklubiChicago Cubs
Särginumber9
Positsioon*[[infielder]]*
Debüüt MLB-s5. augustil 2014 Chicago Cubsiga
MLB statistika2018. aasta hooaja seisuga
*[[Batting average]]*.267
Kodujooksud81
*[[Runs batted in]]*269
*[[Stolen bases]]*49

**Ednel Javier Báez** (sündinud 1. detsembril 1992 Bayamónis) on Puerto Rico pesapallur. Tema mängupositsioon on *[[infielder]]*.

Báez sündis ja kasvas üles Puerto Ricos. 2005. aastal kolis ta koos perekonnaga Floridasse. Ta õppis Jacksonville'i ühes keskkoolis ja hiljem Jacksonville'i Ülikoolis.

Alates 2014. aastast mängib ta MLB-i klubis Chicago Cubs. Cubs oli ta valinud 2011. aasta MLB *draft*is üheksandana. 2016. aastal tuli ta klubiga World Seriesi võitjaks. Ta valiti samal hooajal koos Jon Lesteriga National League'i finaalseeria väärtuslikumaks mängijaks.

2018. aastal oli ta National League'i parim mängija RBI (*run batted in*) näitaja poolest. Samal hooajal valiti ta MLB tähtede mängule. Aastatel 2016 ja 2017 on ta pälvinud parima mitmel positsioonil mängivale kaitsemängijale antava Fielding Bible'i auhinna.

2017. aastal pälvis ta Puerto Rico pesapallikoondisega World Baseball Classici turniiril hõbemedali.

## Välislingid

* Javier Báez baseball-reference.com lehel
* Javier Báez MLB kodulehel
Leipalingis

**Leipalingis** on alev Leedus Druskininkai omavalitsuse territooriumil, Leipalingise valla halduskeskus. Alev asub Seira jõe ääres. Alevi põhjapiiril asub 0,031 km² suurune Leipalingise järv, idas asub  Aviris, alevist lõunas aga Bilsas Baltajis.

Leipalingises on põhikool ja raamatukogu. Seal tegutsevad kohalik metsamajand, maaparandusühistu ja õmblustsehh. Vaatamisväärsusteks on sealne aastal 1821 valminud katoliku kirik ja Leipalingise mõisa hoonetekompleks, mille kontorihoones asub ka sealne koduloomuuseum.

## Asula nimi

Leipalingis asub vanal jatvingite asualal. Ka alevi nimi tuleneb jatvingi keelest, kus see tähendab pärnade (jatvingi *leipa*) salu.

## Ajalugu

Alevi ümbruses asub mitu jatvingite muinaslinnust -  alevist lõunas asub Černiauskai linnamägi, kagus aga Druskininkėliai linnamägi. Alevist läänes asub Leipalingise vana kalmistu, mis oli kasutusel XVIII sajandini ja mis on muinsuskaitse all.

Sealne mõis rajati aastal 1503, mõisa juures asuvat  alevit (*Lepunikai*) aga aastal 1516. Algselt kuulus see Trakai vojevoodkonda. Aastal 1520 rajasid alevi omanikud Sapiehad sinna esimese kiriku, mis oli õigeusu kirik. Katoliku kirikuks muutus see alles aastal 1611. Hiljem kuulus alev Massalskitele ja Plateritele.

Aastal 1941 hukkasid Saksa okupatsiooniväed 155 Leipalingise juuti. Nõukogude võimud küüditasid 51 alevi elanikku. Nõukogude perioodil oli Leipalingis kohaliku kolhoosi keskasulaks.


Leipalingio žydų kapinės 2015 (1).JPG|Juudi kalmistu
Leipalingio baznycios varpine.jpg|Leipalingise kirik
Leipalingis is boksto.jpg|Leipalingis


## Viited

## Välislingid

*Alev Poola geograafilises sõnastikus
*Alev portaalis vietoves.Lt
Stetškini automaatpüstol

**Stetškini automaatpüstol**, lühend **APS** (*Avtomaticheski Pistolet Stetškina = Автоматический Пистолет Стечкина*), on Nõukogude Liidus 1951. aastal relvastusse võetud valikulise tulega (üksiklasud või valangud) automaatpüstol kaliibriga 9 mm. Relva konstrueeris Igor Stetškin.

1970. ja 1980. aastatel oli APS Nõukogude armees rühma granaadipildurite relvastuses. Püstolist sai tulistada valangutega, 700–750 lasku minutis. Püstoli salv mahutab 20 padrunit 9 x 18 mm. Kuuli algkiirus väljumisel raua suudmest on 340 m/s. Püstoli kaal on padruniteta 1020 g, raua pikkus 140 mm.

Nikita Hruštšov kinkis Stetškini automaatpüstoli isiklikult sellistele "oma liiga" kaasvõitlejatele nagu Ernesto Che Guevarale ja Fidel Castrole. 

Esimestel mudelitel oli kabuur-kaba valmistatud puidust, hilisematel plastist. 

Vene eriteenistustes on Stetškini püstol kasutusel siiani. Püstol võeti tootmisest maha umbes 1975. aastal.
KiKa

**KiKa** (*Der Kinderkanal von ARD und ZDF* 'ARD ja ZDF-i lastekanal')  on Saksamaa lastetelekanal. See alustas tööd 1. jaanuaril 1997.
Viečiūnai vald

**Viečiūnai vald** (leedu keeles *Viečiūnų seniūnija*) on 2. järgu haldusüksus (vald) Leedus Druskininkai omavalitsuse territooriumil. 

Valla pindala on 188 km². Kuni aasta 1999 lõpuni kuulus vald Varėna rajooni koosseisu, kus see kandis nime **Ratnyčia vald**, seejärel läks see Druskininkai omavalitsuse koosseisu. Tänapäevase nime sai vald 28. aprillil 2000. 2011. aasta seisuga elas vallas 3671 inimest. Valla keskuseks on Viečiūnai alev, kus aastal 2011 oli 1708 elanikku. Vallamaja asub aadressil Jaunystės g. 17-2, vallavanem on Alvydas Varanis. 

## Viited
Viečiūnai

**Viečiūnai** on alev Leedus Druskininkai omavalitsuse territooriumil, Viečiūnai valla halduskeskus. Alev asub Nemunase jõe paremal kaldal.

Viečiūnais on põhikool, postkontor, seltsimaja ja raamatukogu. Küla on kirjalikes allikates esmamainitud 1629. aastal. 1963. aastal rajati sinna ketrusvabrik, kus tänapäeval tehakse üksnes õmblustöid. Aleviks sai Viečiūnai 2016. aastal.

## Viited

## Välislingid

*Alev portaalis vietoves.Lt
Rethemi ühisvald

**Rethemi ühisvald** (*Samtgemeinde Rethem (Aller)*) on ühisvald (*[[Samtgemeinde]]*) Saksamaal Alam-Saksi liidumaal Heidekreisi kreisis.

Selle pindala on 108,67 km². 31. detsembril 2017 elas seal 4551 inimest. Selle keskus on Rethem.

Rethemi ühisvald koosneb järgmistest valdadest:

# Böhme
# Frankenfeld
# Häuslingen
# Rethem
Osterheide

**Osterheide** on inkorporeerimata ala Saksamaal Alam-Saksi liidumaal Heidekreisi kreisis. Ala pindala on 177,99 km². 31. detsembril 2017 elas seal 1961 inimest.

Ala halduskeskus on Oerbke küla; teised külad on Ostenholz ja Wense. Osterheide ja Lohheide alad moodustavad Bergen-Hohne polügooni.

## Ajalugu

1935. aastal rajas Saksa relvajõud, Wehrmacht, Bergeni ja Fallingbosteli vahele Bergeni polügooni. Kokku evakueeriti 24 küla ja nende elanikud paigutati ümber. 1938. aastal loodi polügooni haldamiseks Bergeni ala maaomand (*Gutsbezirk Platz Bergen*) ja see allutati Fallingbosteli kreisile. 1945. aastal jaotati *Gutsbezirk* kaheks eraldi alaks, Osterheide ja Lohheide. Osterheide jäi Fallingbosteli kreisi osaks, samas Lohheide allutati taas Celle kreisile. Täna hõlmab Osterheide NATO Bergen-Hohne tulistamisala Heidekreisi kreisis, mis loodi 1958. aastal.

## Õiguslik staatus

Alam-Saksi omavalitsusmäärustiku (NGO) § 16 järgi reguleerib inkorporeerimata või vallaväliste alade haldamist määrus. Selle määruse kehtiv versioon anti välja 4. detsembril 1996. See sätestab, et "avalike teenuste osutamise eest selles tegevusvaldkonnas vastutab maaomanik", mis Lohheide ja Osterheide puhul on föderaalvalitsus. Inkorporeerimata ala põhiseadus erineb valla omast. Selle vahendid on piirkonna peainspektor (*Bezirksvorsteher*) ja elanike valitud esindajate nõukogu. Linnapea pakuvad välja maaomanikud ja siis volikogu valib selle. Elanike osalusõigused piirduvad esindajate valimisega, samuti võimalusega esitada küsimusi ja kuulata nõukogu avalikke menetlusi.

## Kultuurimälestised ja huvipaigad

Kultuurimälestiste ja huvipaikade hulgas on:

* **[[Oerbke]]s** (läänes):
** *Tundmatute sõdurite kalmistu* (*Friedhof der Namenlosen*), sõjakalmistu, milles ühishaudadesse on maetud umbes 30 000 Nõukogude sõjavangi Teisest maailmasõjast
* *Ostenholzis*' (edelas):
** Puitraamiga kirik (puittorniga) aastast 1724
** *Hoher Stein*, mälestusmärk 1936. aastal polügooni rajamiseks evakueeritud kogukondade mälestuseks
** *[[Sieben Steinhäuser]]* ("Seitse kivist maja"), neoliitikumi dolmenid polügooni lõunaosas
* **[[Wense (Osterheide)|Wense]]** (loodes):
** Maaomandi kabel (*Gutskapelle*), hiilgav kirik aastast 1558
Ahldeni ühisvald

**Ahlden** on valdade ühendus (*[[Samtgemeinde]]*) Saksamaal Alam-Saksi liidumaal Heidekreisi kreisis. Selle pindala on 84,79 km². 31. detsembril 2017 elas seal 6918 inimest. Selle keskus on Hodenhagen.

Samtgemeinde Ahlden koosneb järgmistest valdadest:

* Ahlden (Aller)
* Eickeloh
* Grethem
* Hademstorf
* Hodenhagen

## Välislingid

* www.ahlden.info
Schwarmstedti ühisvald

**Schwarmstedt** on valdade ühendus (*[[Samtgemeinde]]*) Saksamaal Alam-Saksi liidumaal Heidekreisi kreisis. Selle pindala on 140,97 km². 31. detsembril 2017 elas seal 12 826 inimest. Selle keskus on Schwarmstedt.

Samtgemeinde Schwarmstedt koosneb järgmistest valdadest:

# Buchholz (Aller) 
# Essel 
# Gilten 
# Lindwedel 
# Schwarmstedt
Glüüf

**Glüüf** on kirjamärk, elementaarne graafiline sümbol kokkulepitud sümbolite hulgas, mida kasutatakse lugemise ja kirjutamise kaudu tähenduse edasiandmiseks. Glüüfid annavad tähendust edasi üheskoos ja sõltuvalt kultuurilisest ja sotsiaalsest kontekstist.

## Näiteid
Ladina tähestikus ei ole tähe "i" kohal olev täpp omaette glüüf, kuna see ei erista tähendust: "i" on samamoodi mõistetav nii täpiga kui ka ilma. Türgi keele tähestikus on aga esindatud mõlemad variandid, kuna need tähistavad erinevaid häälikuid. Selliseid glüüfe ehk hääldust eristavaid lisamärke nimetatakse diakriitikuteks. Selline lisamärk on glüüf isegi siis, kui see puutub ülejäänud tähega kokku, näiteks kriips poola tähes "Ł".

## Vaata ka
*grafeem
*hieroglüüf
*piktogramm
Innokenti Irkutskist

**Püha Innokenti Irkutskist** (u 1680–1731, sünninimega Ivan Kultšitski) on õigeusu kiriku pühak, oli 18. sajandil Irkutski piiskop ja esimene Venemaa õigeusu kiriku piiskop Ida-Siberis. Tema mälestuspäeva tähistatakse 26. novembril.

Sündis 1680 aasta paiku Tšernigovi kandis ja õppis Kiievi vaimulikus akadeemias. Mungapühitsuse ja nime Innokenti võttis ta vastu aastal 1710 ja määrati ametisse Moskva Slaavi-Kreeka-Ladina Akadeemias prefektina ja teoloogia professorina. 1721. aastal pühitseti ta Perejaslavli piiskopiks ja Peeter I toetusel saadeti Venemaa valitsuse täievolilise esindajana õigeusu misjoni eesmärgil Hiinasse. Tal ei lubatud riiki siseneda, kuna Hiina valitsus oli tauninud ka varasemat jesuiitide misjonit Hiinas, ja Innokenti veetis mitu aastat Selinginis Hiina piiri ääres, teadmatuses oma edasisest saatusest ja positsioonist.. 1727. aastal nimetati ta piiskopiks ja anti Pühima Valitseva Sinodi otsusega talle valitseda täiesti uus Irkutski ja Nertšinski diötsees.

Innokenti tegeles seal oma piiskopkonna ülesehitamisega, hingekarjase- ja misjonitööga kohalike rahvaste hulgas. Ta asutas Irkutskisse Ülestõusmise kloostri ja selle abiga kaks kooli, mongoli- ja venekeelse. Kohalikud olud olid ta tervisele kurnavad ja rahaline toetus Peterburist puudus üldse, sellest hoolimata laiendas ta oma piiskopkonna Selingini, Jakutski ja Ilimski ümbruseni. Suri 27. novembril 1731. aastal 51 aasta vanusena.

Eesti kirikutest on Innokentile pühitsetud Eesti Apostlik-Õigeusu Kiriku Pärsama Püha Innokenti kirik.

## Viited

## Välislingid
* Irkutski Innokenti OrthodoxWikis
* Irkutski Innokenti Ameerika Õigeusu Kiriku lehel
Elisa Beetz-Charpentier

**Elisa Beetz-Charpentier** (1859 Schaerbeek, Belgia – 1949 Neuilly-sur-Seine, Prantsusmaa) oli prantsuse skulptor, maali- ja medalikunstnik.

## Elukäik
Elisa Beetz õppis skulptuuri Brüsseli kunstiakadeemias. Ta oli skulptor Alexandre Charpentier' õpilane ja hiljem abikaasa. Beetz oli Charpentier' teine naine. Nende pulmas olid peiupoisteks Claude Debussy ja Auguste Rodin.

Elisa Beetz-Charpentier oli kunstnikuna tegev peamiselt 1905–1924. 1910–1924 esines Beetz-Charpentier Société nationale des beaux-arts'i salgoninäitustel Pariisis, olles liitunud ühinguga 1905. aastal. 1909 võitis ta esimese auhinna Pariisi ettevõtte Pleyel 100. aastapäeva mälestustahvli konkursil.

Portreemaalijana kujutas ta sageli lapsi, skulptorina oli üks ta lemmikmotiive aga tantsijannad. Kunstniku tuntuim töö oli aga 1903. aastal valminud pronkskuju pealkirjaga "Kerjus Pont des Artsil", mis kujutab kapuutsiga mantlis, pükstes ja saabastes tüdrukut. Skulptori ja juveelikunstnikuna töötas ta peamiselt Siegfried Samuel Bingi Maison de l’Art Nouveau heaks.

## Seos Poola vapiga
Poola heraldiku Jerzy Michta uuringu kohaselt võib Poola 1927. aastast kehtiv vapp, mille autor on Zygmunt Kamiński, olla tegelikult koopia Poola kotkast Beetz-Charpentieri kujundatud medalil, mille 1924. aastal omandas Poola muusik Ignacy Paderewski.

## Viited

## Kirjandus
* Elisa Beetz-Charpentier. Rmt: Allgemeines Künstlerlexikon. Die Bildenden Künstler aller Zeiten und Völker (AKL). Band 8, Saur, München u. a. 1993, ISBN 3-598-22748-5, lk 261.
King of Prussia

**King of Prussia** on Philadelphia eeslinn, mis on nimetatud Preisimaa kuninga Friedrich II järgi. Kiirteede ristumiskohaga asulas laiub Ameerika Ühendriikide suurim kaubanduskeskus King of Prussia.

## Vaata ka
*Pennsylvania osariik
Kihnu Püha Nikolai kogudus

**Kihnu Püha Nikolai kogudus** (ka **Kihnu Püha Nikolaose kogudus**) on õigeusu kogudus Pärnu maakonnas Kihnul. Kogudus kasutab Kihnu Püha Nikolai kirikut.

Kihnu saarel 1840. aastatel aset leidnud usuvahetusliikumise tulemusena siirdus 1846–1847 enamik kihnlasi õigeusku. 1. märtsil 1848 asutati saarel õigeusu kogudus, kuhu kuulus aasta lõpuks 266 meest ja 322 naist. Kõigist Eesti kihelkondadest olid Kihnu elanikud üksmeelselt usku vahetamas. 1848. aastaks oli Kihnus õigeusklikke 89,5% saare elanikkonnast. Järgnevatel aastakümnetel kuulusid peaaegu kõik kihnlased sünnijärgselt õigeusu kirikusse. Riia ja Miitavi piiskop Filaret (Gumilevski) pühitses luterliku kirikuhoone  kohalike õigeusklike teenistuste pidamiseks. Alates 19. novembrist 1858 toimetati jumalateenistusi Kihnu mõisa peahoones. Kihnu Püha Nikolai koguduses oli 1890. aastal 928, 1916. aastal 1227 ja 1935. aastal 1204 liiget. Ilmselt on koguduseliikmetena arvestatud ka Kihnus sündinud  ja mandrile või mujale siirdunud kihnlasi. Nõukogude ajal oli kogudusel oma preester aastatel 1944–1962 ja 1966–1972.

## Viited
Kilingi-Nõmme kogudus

**Kilingi-Nõmme kogudus** võib tähendada järgmisi kogudusi:
*Kilingi-Nõmme õigeusu kogudus
*Kilingi-Nõmme vabakogudus
*EKNK Kilingi-Nõmme kogudus
Ehitusakustika

**Ehitusakustika** on akustika (täpsemalt rakendusakustika) haru, mis uurib heli kandumist ühest ruumist teise ruumi ehitustarindite vahendusel. 

Peamiselt on ehitusakustika eesmärgiks inimkõrva jaoks heliallikate tekitatud helide kuuldavuse vähendamine läbi ehitustarindite ehk heliisolatsioon. Heliallika iseloomu põhjal räägitakse õhu-, löögi-, või struktuuriheliisolatsioonist. Akustiliste meetmetega vähendatakse ja tõkestatakse helide ülekandumist ühest ruumist teise nii, et ruumis oleks võimalik töötada, magada ja puhata.

## Vaata ka
*Arhitektuuriakustika
*Helisolatsioon
*Ruumiakustika

## Viited
Lihavõttesaare keepuu

**Lihavõttesaare keepuu** (*Sophora toromiro*) on liblikõieliste sugukonda keepuu perekonda kuuluv liik puid. See liik oli Lihavõttesaare endeem.

Ulatusliku metsaraie tõttu oli 17. sajandi teiseks pooles suurem osa Lihavõttesaare metsadest kadunud. Varem saarel tavaline olnud lihavõttesaare keepuu muutus haruldaseks, kuni kuulutati 1960. aastatel looduses väljasurnuks. Liik säilitati Tšiili botaanikaedades ja mitmes botaanikaaias mujal maailmas.

Kohaliku traditsiooni järgi kasutatud lihavõttesaare keepuust laudu rongorongos kirjutamiseks. Hilisemad uuringud on aga näidanud, et lauad valmistati hoopis pappeltespeesia puidust (*Thespesia populnea*).

## Viited
Käina kogudusemaja

**Käina kogudusemaja** on hoone Hiiu maakonnas Käina asulas aadressil Lootuse tänav 4. Maja kasutab Käina Martini kogudus. Käinas on küll ka Käina kirik, ent see on varemetes.

## Viited
Rongorongo

**Rongorongo** on Lihavõttesaare kunagiste elanike arvatav kiri. Viimased rongorongo oskajad surid 19. sajandil.

Peaaegu kõik säilinud rongorongo näidised on graveeritud puidule, kasutades Lihavõttesaare keepuud (*Sophora toromiro*).

Rongorongo glüüfid on seniajani korralikult dešifreerimata. Võimalik, et tegu on rapanui keele kirjaga.

Uku Masingu romaan "Rapanui vabastamine ehk kajakad jumalate kalmistul" kirjeldab rongorongo dešifreerimist eesti keeleteadlase poolt.
Eurosport 2

**Eurosport 2** on Euroopa spordile keskendunud telekanal. See on Eurosport 1 kanali ja Eurosport võrgu üksus. Kanalit edastatakse Euroopas mitmes keeleversioonis. Kanal näitab näiteks Bundesliga jalgpalliülekandeid, WWA maadlusvõistlusi, Austraalia jalgpallivõistlusi ning palju muud.

## Eurosport 2 algus
Eurosport 2 alustas tegevust 10. jaanuaril 2005. Praegu on selle kanali vaatajaid 50 miljonit ning kanalit edastatakse 47 riigis.

## Eurosport 2 HD
Eurosport 2 edastab kanalit ka HD-kvaliteedis. Seegi kanal on vaadatav 47 riigis.
Faks

**Faks** (lühend sõnast **[[faksiimile]]**) ehk **telefaks** on trükitud või skaneeritud teksti, jooniste, fotode ja muude graafiliste kujutiste ülekanne tavaliselt telefoninumbrile, mis on ühendatud printeri või muu väljundseadmega. Faksiks nimetatakse sageli ka **faksiaparaati** kui ka **faksiimilesidet** või **-saadetist** ennast.

Algne dokument skaneeritakse faksiaparaadiga, mis töötleb sisendkujutise üheks fikseeritud pildiks, teisendab selle rasterkujutiseks ja saadab selle telefonside kaudu helisagedustoonidena. Vastuvõttev faksiaparaat tõlgendab need toonid, genereerib fikseeritud pildi ja prindib paberkoopia. Varajased faksisüsteemid teisendasid pildi tumeduse helisignaaliks pideval või analoogsel moel. 1980. aastast saati saadab enamik faksiaparaate leheküljest üle heliks kodeeritud digitaalesituse, kasutades andmete pakkimist, et kujutise valgeid ja musti alasid kiiremini edastada.

Faksiaparaadid olid 1980. ja 1990. aastatel kontorites laialt levinud, kuid sellised internetipõhised tehnoloogiad nagu e-post ja veeb on faksitehnoloogia peaaegu igas valdkonnas välja vahetanud. Siiski kasutatakse faksiaparaate veel näiteks tervishoius ja korrakaitses.

## Vaata ka
*Faksiimile

## Viited
Jair Bolsonaro

**Jair Messias Bolsonaro** (sündinud 21. märtsil 1955) on Brasiilia sõjaväelane ja poliitik, alates 1. jaanuarist 2019 kuni 31. detsembrini 2022 Brasiilia president.

Ta valiti oktoobris 2018 Brasiilia presidendiks.

8. juulil 2020 teatas Bolsonaro nakatumisest koroonaviirusega.

## Riigipöörde kavandamine

2025. aastal mõistis Brasiilia ülemkohus Jair Bolsonaro süüdi riigipöörde kavandamises ja määras talle 27 aasta pikkuse vanglakaristuse. Bolsonaro kavatses võimu säilitamise nimel korraldada oma poliitiliste rivaalide mõrva, proovides koos seitsme kõrge ametnikuga korraldada riigipööret pärast seda, kui olid avalikult keeldunud tunnustamast kaotust 2022. aastal vasakpoolsele rivaalile Luis Inácio Lula da Silvale ehk Lulale. Süüdistuse kohaselt oli kavas ka tema asepresidendi Geraldo Alckmini ning ülemkohtu kohtuniku Alexandre de Moraesi mõrv. Seejärel oleks Bolsonaro kuulutanud välja eriolukorra ning sõjaväeline kriisikabinet oleks valmistanud ette uued valimised.

## Tunnustus
* 2020 – OCCRP aasta inimene organiseeritud kuritegevuse ja korruptsiooni vallas

## Viited
Kaugküte

**Kaugküte** on tsentraliseeritud asukohas toodetud soojuse jaotamise süsteem elamutele ja teistele hoonetele.

Soojusallikas (katlamajas, koostootmisjaamas) toodetud kuum vesi/aur suunatakse isoleeritud torustiku kaudu hoonete soojussõlmedeni, kus need reeglina soojusvahetite abil, nn sõltumatu ühendusviisiga ühendatakse soojusvõrguga. Soojusvahetites kantakse keskkütte soojus üle hoone küttesüsteemides ringlevale kütteveele, õhule ja soojale tarbeveele. Vee ja õhu temperatuuri reguleerimine toimub soojussõlmes vastavalt hoone kütmisvajadusele, lähtudes tarbija soovist ja välisõhu temperatuurist.

Kaugkütte puhul tuuakse välja järgmisi eeliseid:
* varustuskindlus – ruumi püsiv temperatuur on tagatud sõltumata ilmastikust
* keskkonnasõbralikkus – suuremad katlamajad on varustatud kaasaegsete puhastusseadmetega, mis vähendavad õhureostust ja heitmete kontsentratsiooni tiheasustusaladel
* efektiivsus – kaugküttevõrk võimaldab soojuse ja elektri koostootmist, kus kasutatakse biokütuseid, mis võimaldab kütuses sisalduva energia efektiivse ärakasutamise
* hind – suured katlamajad võimaldavad kasutada odavat kohalikku kütust, nagu turvas, hakkpuit, puidu- ja olmejäätmed jne. Keskkonnasäästlikumad kohalikud biokütused on konkurentsitult odavamad. Ühe kütuse hankeraskuste või suure hinnatõusu korral on kergem üle minna teisele kütusele.

## Vaata ka
* Kaugjahutus
Istanbuli lennujaam

Istanbuli lennujaam (ISL) on Istanbulis Türgis 2018. aastal avatud lennujaam. Istanbuli lennujaamana võidakse mõelda ka

* Istanbuli Atatürgi lennujaama (IST) – lennujaama, mis asub Istanbuli Euroopa poolel ja on Istanbuli endine peamine lennujaam;
* Sabiha Gökçeni rahvusvaheliste lennujaama (SAW) – lennujaama, mis asub Istanbuli Aasia poolel.
Laiuse Koguduse Teataja

**Laiuse Koguduse Teataja** on EELK Laiuse koguduse häälekandja. Väljaanne ilmus 1931–1940 ja ilmub uuesti aastast 2009. 

Väljaande vastutav toimetaja on Leina Kreek.

## Viited

## Välislingid
*
*
Ahlden

**Ahlden** on vald Saksamaal Alam-Saksi liidumaal Heidekreisi kreisis.

Valla pindala on 25,83 km². 31. detsembril 2017 elas seal 1506 inimest. Vald asub Alleri jõe ääres, umbes 15 km Bad Fallingbostelist edelas ja 30 km Verdenist kagus.

## Kuulsaid inimesi

Napoleoni sõdade ohvitser Christian Friedrich Wilhelm von Ompteda, Briti armee Kuninga Saksa Leegioni kolonel, kes sai surma Waterloo lahingus, oli pärit Ahldenist.

## Viited

## Vaata ka

* Ahldeni loss

## Välislingid

* www.ahlden.de
Böhme (Alam-Saksi)

**Böhme** on vald Saksamaal Alam-Saksi liidumaal Heidekreisi kreisis.

Valla pindala on 36,99 km². 31. detsembril 2017 elas seal 915 inimest.

## Osavallad

Vallas on neli osavalda:

* Böhme
* Bierde
* Altenwahlingen
* Kirchwahlingen

## Viited
Tükipealse poolsaar

**Tükipealse poolsaar** oli poolsaar Tallinnas. 

## Asukoht
Tükipealse poolsaar oli mandri poolt ühenduses Kopli poolsaare kirdeküljega, selle mõtteline keskkoht oli umbes tänapäevase Paljassaare tee 33 hoone kohal.

Poolsaar oli edela-kirdesuunaline, selle pikkus oli umbes 1,3 km ning tipp oli umbes tänapäevase Paljassaare tee 34 hoone kohal. Poolsaare kael oli umbes Paljassaare lahe kagusopi ja Lahesuu sadama edelasopi mõttelise ühendusjoone kohal. Kaela laius oli umbes 0,7 km.

## Ajalugu
1912. aastal alustati Peeter Suure Sadama dokikambrite, basseinide ja laevateede süvendamist. Eemaldatud pinnas viidi Tükipealse poolsaare ja Väikese Paljassaare vahelisse madalmerre, nii et süvendustööde lõppedes 1918. aastal oli madalmeri täitunud ning Väike Paljassaar ühendatud mandriga. Hiljem on Tükipealse poolsaar madalmere jätkunud täitmisega ühendatud ka Suure Paljassaarega. Tänapäeval on endine Tükipealse poolsaar Paljassaare poolsaare kagupoolne (mandripoolne) osa.

## Vaata ka
*Väike Paljassaar
*Kopli poolsaar
*Peeter Suure sadam
*Paljassaare poolsaar

## Viited

## Välislingid
*"*Plan von der Revalschen Stadtbesitzlichkeit Ziegelskoppel mit der Insel Carlos*". Maamõõtja Friedrich Eurich. 1880–1881. Tallinna Linnaarhiiv, TLA.149.6.9
*Aldo Mett. Kopli, Paljassaarte ja Tükipealse ajaloolised kaardid liugkaardina
Rethem

**Rethem** on linn Saksamaal Alam-Saksi liidumaal Heidekreisi kreisis.

Linna pindala on 33,76 km². 31. detsembril 2017 elas seal 2326 inimest. Linn asub Alleri jõe ääres, umbes 25 km Bad Fallingbostelist edelas ja 18 km Verdenist kagus. Linnas toimusid 10.–11. aprillil 1945 rasked lahingud Briti ja Saksa üksuste vahel raskete kaotustega mõlemale poolele. Enamus saksa sõdureid olid nooremad kui 23 aastat.

## Viited

## Välislingid

* www.rethem.de
Hodenhagen

**Hodenhagen** on vald Saksamaal Alam-Saksi liidumaal Heidekreisi kreisis.

Valla pindala on 20,15 km². 31. detsembril 2017 elas seal 3177 inimest. Paigas asus kunagi Hudemühleni loss, mis on nüüdseks täielikult hävinenud. Loss oli kuulus kui kobold Hinzelmanni kodu. Naabruses asub ka teine keskaegne loss, Hodenhageni loss Meiße jõe ääres. Vallas asub Serengeti Park, safariteemaline lõbustuspark.

## Viited

## Välislingid

* www.hodenhagen.de
Essel

**Essel** on vald Saksamaal Alam-Saksi liidumaal Heidekreisi kreisis. Valla pindala on 34,06 km². 31. detsembril 2017 elas seal 1134 inimest. Enamus külast paikneb Alleri jõe lõunakaldal. Kiirtee A 7 läbib küla.

## Alljaotused

Esseli vallas on 4 alljaotust:

* Essel
* Engehausen
* Stillenhöfen
* Ostenholz Moor

## Ajalugu

Esselit on esmamainitud 1251. aastal kui *Esele*. Alleri ülemineku järelevalvet Esselis ja Alleri laevanduse kontrolli viisid läbi kolm Hademstorfi isandat. 14. sajandil oli nende asukohaks Uhlenburg. Loss asus Alleri orus Esseli ja Buchholzi vahel ning purustati 1394. aastal Braunschweig-Lüneburgi hertsogite poolt.

13. sajandil ehitati Engehausenisse ka Blankenburgi loss, mille kohal asub praegu mõisahoone.

## Viited

## Välislingid

* www.essel.de
Lindwedel

**Lindwedel** on vald Saksamaal Alam-Saksi liidumaal Heidekreisi kreisis. Valla pindala on 16,56 km². 31. detsembril 2017 elas seal 2631 inimest.

On tõendeid piirkonna mitme tuhande aastasest asustusest. Lindwedelit on esmamainitud 1304. aastal.

Vallas on Lindwedeli ja Hope küla.

## Viited

## Välislingid

* Vallast ühisvalla kodulehel
Schwarmstedt

**Schwarmstedt** on vald Saksamaal Alam-Saksi liidumaal Heidekreisi kreisis. Valla pindala on 29,92 km². 31. detsembril 2017 elas seal 5713 inimest. Vald asub Alleri ja Leine jõe ühinemiskoha lähedal, umbes 20 km Bad Fallingbostelist lõunas ja 30 km Nienburgist idas. Valda kuuluvad Bothmer ja Grindau.

## Ajalugu

Schwarmstedti kiriku ümbruse ala (*ecclesia swarmstede*) annetas aadlimees Mirabilis 1150. aasta paiku Mindeni piiskopkonnale. Schwarmstedti vana kirik asendati 1500. aasta paiku uue kirikuga (Püha Laurentiuse kirik), mis seisab seal praegugi. Oletatavasti vahetas maa omanikku 14. sajandi lõpul ja sealtpeale omas seda Braunschweig-Lüneburgi hertsogkond.

## Sõpruslinnad

* Kröpelin, Mecklenburg-Vorpommern
* Miękinia, Poola, Alam-Sileesia vojevoodkond

## Kuulsaid inimesi

Makroökonoomik Wilhelm Röpke sündis Schwarmstedtis 10. oktoobril 1899. Ta töötas teadlase ja poliitilise nõustajana sõjajärgsel Saksamaal ja mõjutas oluliselt selle aja arengut. Kohalik kool on tema järgi nimetatud.

## Viited

## Välislingid

* schwarmstedt.de
David Price

David Price

David Price Boston Red Soxi vormis (2016)
Andmed
KoduklubiBoston Red Sox
Särginumber24
Positsioon*[[starting pitcher]]*
Debüüt MLB-s14. septembril 2008 Tampa Bay Raysiga
MLB statistika2018. aasta hooaja seisuga
Võidud-kaotused142–75
*[[Earned run average]]*3,25
*[[Strikeout]]*it1847

**David Taylor Price** (sündinud 26. augustil 1985 Murfreesboros Tennessees) on USA pesapallur, söötja. Ta mängib alates 2016. aastast MLB klubis Boston Red Sox. Ta on vasakukäeline.

Enne profikarjääri alustamist mängis Price Vanderbilti Ülikooli meeskonnas. 2007. aastal valiti ta parimaks ülikoolide meeskonnas mängivaks pesapalluriks. Samal aastal valiti ta aasta MLB *draft*is esimesena Tampa Bay Raysi poolt. MLB-s tegi ta Tampa Bay Raysi meeskonnas debüüdi järgmise aasta septembris.

Enne Boston Red Soxiga liitumist mängis ta aastatel 2014–2015 Detroit Tigersis ja 2015. aasta hooaja teises pooles Toronto Blue Jaysis.

2010. aastal pälvis ta parimale vasakukäelisele söötjatele antava Warren Spahni auhinna. 2012. aastal oli American League'i parim püüdja võitute ja *[[earned run average]]*i näitaja poolest ning ta pälvis samal aastal parima American League'i mängijana Cy Youngi auhinna. 2014. aasta hooajal oli ta kogu MLB parim *[[strikeout]]*ite arvestuses. 2015. aastal oli ta American League'is parim taas *earned run average*'i näitaja poolest.

2018. aastal tuli ta Boston Red Soxiga World Seriesi võitjaks.

Viiel korral on ta valitud MLB tähtede mängule.

2006. aastal võitis ta USA meeskonnaga kuldmedali rahvusvahelisel alla 23-aastate maailmameistrivõistlustel.

## Välislingid

* David Price baseball-reference.com lehel
* David Price MLB kodulehel
Krivasoo Aleksander Nevski kogudus

EAÕK **Krivasoo Aleksander Nevski kogudus** (vene keeles *Криушский православный приход*) oli õigeusu kogudus Virumaal Krivasoo külas. 

Kogudus kasutas alates 1888. aastast Krivasoo Aleksander Nevski kirikut.

Enne oma koguduse moodustamist kuulusid Krivasoo vene õigeusklikud Olga-Risti Nikolai koguduse alla. Kauguse tõttu moodustati 16. märtsil (vkj) 1888 Krivasoo Aleksander Nevski kogudus. Kogudus lõpetas tegevuse 1944.

## Viited

## Kirjandus
*Vladimir Berens. *"Историко-статистическое описание церквей и приходов Северо-Западных епархий. Часть 2, Эстонская епархия"*. Tallinn 1974. Käsikiri TLÜAR *Baltica* kogus,  Msc K1-593/I, II. Leht 155

## Välislingid
*
Fernando Llorente

**Fernando Javier Llorente Torres** (sündinud 26. veebruaril 1985 Pamplonas) on Hispaania endine profijalgpallur (ründaja).

Ta alustas karjääri Athletic Bilbaos. Ta oli viiel hooajal klubi olulisemaid ründajaid. Hooajal 2011–12 lõi ta 29 väravat, neist 17 Hispaania kõrgliigas.

2013. aastal liitus ta Itaalia kõrgliiga klubiga Juventus, kellega tuli kahel korral Itaalia meistriks.

Hooajal 2015–16	mängis ta taas Hispaanias, seekord Sevilla ridades. Järgmisel hooajal suundus ta Inglismaale, mängides 2016–17 Swansea Citys ning liitus hooajal 2017–18 Tottenham Hotspuriga. 2019. aastal naasis ta Itaalia kõrgliigasse, liitudes Napoliiga. 2021. aasta jaanuaris siirdus ta Itaalia kõrgliigaklubisse Udinese. Tema klubikarjääri viimaseks klubiks jäi Hispaania esiliigaklubi Eibar, kus ta mängis hooajal 2021/22.

## Koondisekarjäär
Llorente osales Hispaania kuni 20-aastaste koondisega 2005. aasta juunioride maailmameistrivõistlustel, kus ta lõi kokku viis väravat.

Debüüdi Hispaania rahvuskoondises tegi ta 14. novembril 2008 sõprusmängus Tšiili vastu.

Esimese värava lõi ta koondise särgis 11. veebruaril 2009 sõprusmängus Inglismaa vastu.

2009. aasta FIFA konföderatsioonide karikaturniiri viimases alagrupimängus lõi ta värava Lõuna-Aafrika Vabariigi vastu.

2010. aastal tuli ta Hispaania koondisega maailmameistriks ja 2012. aastal Euroopa meistriks.

## Saavutused
;Juventus
*Serie A: 2013–14, 2014–15, 2015–16
*Coppa Italia: 2014–15
*Supercoppa Italiana: 2013, 2015
;Sevilla
*UEFA Euroopa Liiga: 2015–16
;Napoli
*Coppa Italia: 2019–20

## Viited

## Välislingid

* Ametlik koduleht
Xander Bogaerts

Xander Bogaerts

Bogaerts (2018)
Andmed
KoduklubiBoston Red Sox
Särginumber2
Positsioon*[[shortstop]]*
Debüüt MLB-s30. augustil 2012 Boston Red Soxiga
MLB statistika2018. aasta hooaja seisuga
*[[batting average]]*.284
Kodujooksud72
RBI386
*[[Stolen base]]*id49

**Xander Jan Bogaerts** (sündinud 26. augustil 1992 Oranjestadis) on Aruba pesapallur. Tema mängijapositsioon on *[[shortstop]]*. Ta on paremakäeline.

Bogaerts alustas karjääri 2010. aastal Dominikaani Vabariigi liigas.

Alates 2013. aastast mängib ta MLB klubis Boston Red Sox. Kohe esimesel hooajal tuli ta klubiga World Seriesi võitjaks. Teist korda võitis ta Red Soxiga World Seriesi 2018. aastal.

2016. aastal osales ta MLB tähtede mängul. Aastatel 2015 ja 2016 on ta pälvinud American League'i parima *shortstop*i positsioonil mängiva ründemängijale antava Silver Sluggeri auhinna.

## Välislingid

* Xander Bogaerts baseball-reference.com lehel
* Xander Bogaerts MLB kodulehel
Moltšanov

**Moltšanov** (vene keeles *Молчанов*, saksa keeles *Moltschanoff*) oli Venemaa aadlisuguvõsa. 

## Ajalugu
Moltšanovite kohta on esimesi teateid XVI sajandi lõpust. Suguvõsaliin algab Grigori Ivanovitš Moltšanoviga (suri pärast 1592). XVIII sajandil tegid tema järeltulijad karjääri mereväeteenistuses. Nikifor Ivanovitš Moltšanov (suri 1764) oli Arhangelski sadamakapten ja läks erru kontradmirali auastmes. Tema poeg Vassili Nikiforovitš Moltšanov (suri pärast 1752) oli 1. järgu kapten. Suguvõsa kõige nimekam liige oli salanõunik Pjotr Stepanovitš Moltšanov (1770−1831), kes teenis senatis ülemprokurörina ja oli aastast 1807 riigisekretär. 1814. aasta 7. märtsil (vkj) võeti ta Eestimaa rüütelkonna matriklisse. Erinevalt mitmetest Läänemereprovintside rüütelkondadesse immatrikuleeritud vene päritolu isikutest omandas ta siin maavalduse: talle anti rendile kolm riigimõisa Liivimaal.

## Suguvõsa liikmeid
*Nikifor Ivanovitš Moltšanov (suri 1764), kontradmiral
*Pjotr Stepanovitš Moltšanov (1770−1831), salanõunik, senati ülemprokurör, riigisekretär, mõisarentnik, kirjanik

## Moltšanovi suguvõsa mõisavaldused
*Liivimaa eesti distrikt:
**Laiuse (*Schloẞ Lais*) (1813−1825, rendivaldus)
*Saaremaa:
**Hellamaa (*Hellema*) (1813−1825), Muhu-Suuremõisa (*Mohn-Groẞenhof*) (1813−1825)

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 368.
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 298 https://personen.digitale-sammlungen.de/baltlex/Blatt_bsb00000601,00307.html?prozent=.

## Välislingid
*Moltšanovi suguvõsa vapp
*Väljavõte Eestimaa rüütelkonna genealoogilisest käsiraamatust
Nõmme baptisti palvemaja

**Nõmme baptisti palvemaja** on palvemaja Tallinnas aadressil Puuvilja tänav 4. Maja kasutab Nõmme Baptistikogudus.

Maja ehitus kestis kolm kuud ja see avati 1931. 

2002 maja renoveeriti ja selle käigus sai maja ka uue välisilme.

## Viited